OpenLLM-France/wikimedia huggingface dataset:
# Nampala

Nampala és una població de Mali, capital de la comuna (municipi) de Nampalari al cercle de Niono, regió de Ségou. Va esdevenir municipi rural el 1996. La població de la vila al cens de l'any 2001 era de 3.200 habitants.

## Història

La ciutat fou fundada vers 1881 per al-Hadjdj Bougouni, un cap musulmà peul procedent de Sokolo; un cosí seu es va establir al mateix temps a Akhor i en els anys següents serà el seu rival. En els següents anys es va expandir i diverses poblacions cap al sud van reconèixer la seva sobirania en un radi de 50 km. Després de la conquesta francesa de Ségou el 1890, el regne de Ségou fou dividit i es van formar dos regnes: Ségou i Sansanding. A la regió del Monimpé, que pertanyia a Sansanding, algunes poblacions es van sotmetre a Bougouni. Ahmadu Tall, abans rei de Ségou i ara a Macina, mantenia contactes constants amb el seu amic Bougoumi de Nampala que havia ajudat a Ahmadu a escapar dels francesos i l'havia permès arribar a Macina; Bogouni havia augmentat el seu prestigi; el desembre de 1891 Ahmadu li havia cedit un contingent de forces de Macina manades pel peul Oumarel; amb aquest suport les poblacions del Sansanding entre Sokolo i el Níger (al Monimpé) es van començar a agitar esdevenint de mica en mica més hostils; els seus guerrers es van armar i es van unir a les fores de d'Oumarei o Oumarel concentrades a Massabougou (o Nassabougou, a uns 30 km al nord-oest de Kukry, la capital de Monimpé). Així Oumarel va poder disposar de 3000 infants i els 400 cavallers d'al-Hadjdj Bougoumi i va decidir avançar per apoderar-se de Sansanding; va acampar a tres km al nord de la població. El rei Mademba Sy no disposava més que de 300 fusells i no li podia fer front, per lo qual es va tancar a la seva capital. El resident Briquelot (que ho era de Ségou i de Sansanding), li va enviar una columna de sofes (guerrers) de Ségou (1500 infants i 500 cavallers, abans servidors d'Ahmadu Tall) per ajudar a la defensa, i aquesta tropa es va fixar a Vatinguela, a 6 km a l'oest de Sansanding (12 de gener de 1892) fent un reconeixement fins a Massala on va derrotar a una partida de macinankes (gent de Macina). La situació va restar un temps aturada.
Els francesos van annexionar Nampala el 1893 i la van incorporar al cercle de Sokolo, junt amb Akhor. També la ciutat comercial de Dioura, a uns 60 km al sud-est de Nampala, que era independent tant de Nampala com abans de Ségou, es va sotmetre sense oposició.
El 20 de desembre de 2008 la guarnició militar de Nampala fou atacada pels tuaregs rebels d'Ibrahim Ag Bahanga. El 5 de gener de 2015, es va formar la Force de libération du Macina debutant aquest dia amb un atac a NampalaNampala est situé à la frontière avec la Mauritanie.

## Referències

* Histoire de la conquête du Soudan français (1878-1899)" pel Tinent Gatelet
# Musitaci

Musitaci fou bisbe de València a la primera meitat del segle vii entre el 633 i el 646.

## Referències

* ↑ «arquebisbat de València». Enciclopèdia.cat. Grup Enciclopèdia. [Consulta: 25 setembre 2022].
# Musile di Piave

Musile di Piave és un municipi italià, dins de la ciutat metropolitana de Venècia. L'any 2007 tenia 10.955 habitants. Limita amb els municipis de Fossalta di Piave, Jesolo, Meolo, Quarto d'Altino, San Donà di Piave i Venècia.

## Administració

Llista d'alcaldes :
| Període | Identitat | Partit |
| 2007- | Gianluca Forcolin | Centredreta |
# Mélnitxne (Bilohirsk)

* Per a altres significats, vegeu «Mélnitxnoie».
Mélnitxne (en (ucraïnès): Мельничне, en rus: Мельничное, Mélnitxnoie) és un poble de la República Autònoma de Crimea a Ucraïna, que el 2014 tenia 746 habitants. Pertany al districte de Bilohirsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Muhammad IV al-Hadi

Muhammad IV al-Hadi, conegut pels francesos com Hédi Bey (Tunis, 24 de juny de 1855 - Palau de Dermech, prop de Cartago, 11 de maig de 1906), fou bei de Tunis, de la dinastia husaynita, de 1902 a 1906.
Fou declarat príncep hereu pel seu pare Ali III ibn al-Husayn el 3 de desembre de 1898 i el va succeir quan va morir l'11 de juny de 1902. Segons el costum, fou nomenat general de divisió de l'exèrcit tunisià (abans de l'otomà) el 3 de desembre de 1898 i mariscal l'11 de juny de 1902.
Estava casat (des de 1876) amb la princesa Lalla Khadija Beya (1858 - 5 de desembre de 1905), amb qui va tenir dos fills:
* Sidi Muhammad al-Tahir [Tahar] Bey, nascut el 18 de gener de 1877, declarat hereu d'Ahmad II ibn Ali amb el títol de bey al-Mahalla el 9 de març de 1939, va morir a Cartago el 6 de març de 1941, abans que Ahmad II.
* Sidi Muhammad al-Bashir [Béchir] Bey, nascut a la Marsa l'1 de febrer de 1881, que va substituir el seu germà gran com a hereu d'Ahmad II ibn Ali amb el títol de bey al-Mahalla, a Ouzra el 13 de març de 1941. Va morir el 26 d'abril de 1942, menys de dos mesos abans que Ahmad II.
Muhammad IV va morir l'11 de maig de 1906 i el va succeir el seu cosí Muhammad V al-Nasir.

## Bibliografia

* El Mokhtar Bey, Les Beys de Tunis 1705-1957, Tunis, 2002.
# Muhammad Khiyabani

Muhammad Khiyabani també Xaikh Mohammad Khiābāni al-Tabrizi (1879-1920) fou un religiós i polític persa.
Va néixer a Khamaneh a l'Azerbaidjan Persa i va estudiar al seu poble i després al Daguestan on vivia el seu pare que era comerciant. Després va estudiar fikh a Tabriz i va arribar a mudjtahid dirigint la pregària pública.
Es va afiliar al partit socialdemòcrata i va esdevenir membre influent del consell provincial de l'Azerbaidjan que va tenir un paper clau en la deposició del xa Muhàmmad-Alí Xah Qajar (1907-1909) que s'oposava a la constitució. El 1911 com a membre del parlament va fer aprovar el rebuig d'un ultimàtum rus, però el regent Nasir al-Mulk va dissoldre el parlament i el va acceptar. Llavors va haver de fugir a Rússia però va tornar en secret a Tabriz.
Després de la revolució russa els revolucionaris van retirar les imposicions russes a Pèrsia (tractats de 1907 i 1915) i Khiyabani i els seus seguidors van fundar llavors el Partit Demòcrata i el diari Tadjaddud on atacava durament als britànics i especialment al cos dels British South Persia Rifles.
Abans del final de la I Guerra Mundial els otomans van envair l'Azerbaidjan i van entrar a Tabriz i Khiyabani fou arrestat i empresonat a Ridaiyya. Al final de la guerra fou alliberat i va poder tornar a Tabriz. El 1919 els britànics van signar un acord amb Wuthuk al-Dawla que els donava el control de l'exèrcit, les finances i les duanes perses, però per influència de Khiyabani i altres el tractat fou rebutjat pel Parlament.
Wuthuk va dissoldre el Partit Democrata i va dimitir tot seguit. Khiyabani i els seus es van revoltar contra el nou govern de Mushir al-Dawla i l'abril va proclamar el govern d'Azadistan (Azadistan = País de la Llibertat) format bàsicament per l'Azerbaidjan persa. Mushir va nomenar governador de l'Azerbaidjan a Mukhhbir al-Saltana (Mahdi Kufi Hidayat) que va posar fi a la revolta al cap de sis mesos (setembre) i va matar a Khayabani (Mukhbir va al·legar que s'havia suïcidat).

## Referències

* Güney Azərbaycan Milli Oyanış Hərəkatı : Şeyx Məhəmməd Xiyabani Arxivat 2008-08-28 a Wayback Machine.
# Muhammad IV ben Ismail

Abu-Abd-Al·lah Muhàmmad ibn Ismaïl fou rei musulmà de la dinastia nassarita de Granada amb el nom de Muhàmmad IV. Era el fill gran dels quatre fills d'Ismaïl I al que va succeir quan aquest fou assassinat en una baralla el 6 de juliol de 1235. Tot i ser el gran era encara menor d'edat i el poder el va exercir el visir del seu pare, conegut com a Ibn al-Mahruk.
El 13 d'agost de 1325 Alfons XI de Castella havia arribat a la majoria d'edat (14 anys) i la primavera del 1327 va iniciar una ofensiva contra els nassarites derrotant-los (infante Don Juan Manuel) a la riba del Guadalhorce prop d'Antequera, conquerint Olvera, Pruna, Alhaquin i Ayamonte. Muhàmmad IV va haver de cridar els marínides. El visir no trigà a entrar en conflicte amb el cap de les forces marínides a l'emirat, Uthman ibn Abi-l-Ulà. Finalment la rivalitat es va acabar quan el visir fou executat per orde reial el juny de 1329. Mentre els castellans, per temor a un augment de les forces marínides a la península van formar una croada (1328) amb Navarra, Bohèmia, Anglaterra i França, però aquestes forces no van aconseguir coordinar-se i la primavera del 1329 va voler a actuar pel seu compte i van sortir del territori de Castella i de la corona catalana. Els castellans tot i perdre aquest suport, encara van aconseguir ocupar algunes fortaleses menors (Hardales, Cañete, Cuevas, Priego i Ortedexicar) i Teba, a l'oest d'Antequera (agost de 1330); un atac del governador marínida de Ronda i Algesires, Abd-al-Màlik, contra Xerès, fou rebutjat; també fou atacada sense èxit Elx, a la part oriental. Els marínides altre cop van ajudar, i els musulmans van reconquerir Gibraltar i Alfons XI va acceptar immediatament una treva (agost del 1333), just un mes després que Catalunya-Aragó, que va participar poc als combats, havia fet el mateix.
A la tornada de Gibraltar, Muhàmmad fou assassinat (25 d'agost de 1333) per Abu-Thàbit i Ibrahim ibn Uthman ibn Abi-l-Ulà per causes no del tot aclarides. El més jove dels seus dos germans vius, Yússuf I, el va succeir.

## Referències

* ↑ es diu que fou per vestir com a cristià, per excessivament bones relacions amb el rei castellà, o per excessiva submissió als marínides

## Bibliografia

* José Antonio Conde, Historia de la dominacion de los Arabes en España: Sacada de varios manuscritos y memorias arabigas.
# Mírnivka

Mírnivka (en ucraïnès: Мирнівка) és un poble de la República Autònoma de Crimea, a Ucraïna, que el 2014 tenia 1.259 habitants. Pertany al districte rural de Djankoi. Fins al 1948 la vila es deia Djurgun-Mírnivka.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Mírmex

Mírmex (en grec antic Μύρμηξ) va ser, segons la mitologia grega, una jove atenesa que degut als seus bons costums i a la seva habilitat manual va guanyar-se l'amor de la deessa Atena. Però Mírmex es va fer passar per inventora de l'arada, quan en realitat era una invenció d'Atena, i per castigar-la la deessa va transformar-la en una formiga, que excavava la terra i perjudicava els conreus.
Posteriorment, Zeus la va transformar altre cop en ésser humà, juntament, amb tot el poble de les formigues, per repoblar l'illa d'Egina, a petició d'Èac, ja que la pesta havia aniquilat els seus habitants. Les persones transformades van rebre el nom de Mirmídons.

## Referències

* ↑ «A Dictionary of Greek and Roman biography and mythology, MYRMEX». [Consulta: 9 desembre 2023].
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 369. ISBN 9788496061972.

## Vegeu també

* Metamorfosi (mitologia)
# Mírids

Els mírids (Miridae) són una gran i diversa família d'hemípters del subordre dels heteròpters que conté més de 10.000 espècies descrites.

## Característiques

Els mírids són petits insectes terrestres, generalment de forma ovalada o allargada i que mesuren de 1,5 a 15 mil·límetres de longitud. Alguns són de colors brillants, altres grisos o foscos. No tenen ocels o ulls simples. Les antenes són generalment llargues i fines. Alguns gèneres es mimetitzen com formigues. Alguns són plagues agrícoles, i perforen els teixits de les plantes i s'alimenten de la saba, si bé alguns altres són depredadors i són apreciats per al control biològic de plagues.

## Sistemàtica

La família dels mírids inclou les següents subfamílies i tribus:
* Subfamília Bryocorinae
** Tribu Bryocorini
** Tribu Dicyphini
** Tribu Eccritotarsini
* Subfamília Cylapinae
** Tribu Cylapini
** Tribu Fulviini
* Subfamília Deraeocorinae
** Tribu Clivinematini
** Tribu Deraeocorini
** Tribu Hyaliodini
** Tribu Termatophylini
* Subfamília Isometopinae
** Tribu Diphlebini
** Tribu Isometopini
* Subfamília Mirinae
** Tribu Herdoniini
** Tribu Hyalopeplini
** Tribu Mirini
** Tribu Pithanini
** Tribu Restheniini
** Tribu Stenodemini
* Subfamília Orthotylinae
** Tribu Ceratocapsini
** Tribu Halticini
** Tribu Orthotylini
* Subfamília Phylinae
** Tribu Hallodapini
** Tribu Leucophoropterini
** Tribu Phylini
** Tribu Pilophorini
* Gèneres Incertae sedis: Adenostomocoris, Arctostaphylocoris, Aurantiocoris, Calidroides, Chlamyopsallus, Guentherocoris, Neopsallus, Pruneocoris, Vanduzeephylus

## Referències

* ↑ «Plant Bug :: Planetary Biodiversity Inventory». [Consulta: 4 gener 2022].
* ↑ «Family Miridae - Plant Bugs». [Consulta: 4 gener 2022].

## Enllaços externs

* PBI Plant Bug Index
* Link to Al Wheeler's book on the biology of mirids
* Research of Phylinae of Southern California at UC Riverside Arxivat 2010-07-16 a Wayback Machine.
* Garden fleahopper on the University of Florida / Institute of Food and Agricultural Sciences Featured Creatures website
# Neima Akef

Neima Akef, de vegades transcrit com a Naema Akef o Naima Akef (àrab: نعيمة عاكف, Naʿīma ʿĀkif) (Tanta, Egipte, 7 d'octubre de 1932 - el Caire, 23 d'abril de 1966), va ser una mítica i cèlebre actriu de cinema i ballarina de dansa del ventre que va treballar sobretot a l'època daurada del cinema musical egipci, als anys 50 del segle xx. Va morir molt jove, a causa d'un càncer.

## Biografia

Neima Alef es va formar des de nena en circ i acrobàcia, que va aprendre de la seva família. Va actuar amb ells des dels quatre anys, fins que el circ es va dissoldre. Llavors, ja a l'adolescència, va començar a fer números acrobàtics a diferents cabarets i altres petits locals nocturns, fins a arribar al de Badeia Masabny, on va ser una estrella ja cantant i ballant. Al Kit Kat club del Caire va conèixer el director de cinema Abbas Kemal, amb el qual va començar a treballar. La seva primera pel·lícula es va estrenar el 1949 i ja va ser un gran èxit. El 1964, als 32 anys, va deixar el cinema per a cuidar el seu fill i va morir dos anys després.

## Filmografia

* 1949: Aish Wal Malh
* 1949: Lahalibo
* 1949: Baladi Wa Khafa
* 1950: Furigat
* 1950: Baba Areess
* 1951: Fataat Al Sirk
* 1952: Ya Halawaat Al Hubb
* 1954: Arbah Banat Wa Zabit
* 1955: Aziza
* 1956: Bahr el gharam
* 1957: Tamr Henna
* 1958: Ahebbek ya Hassan
* 1964: Bayaat el jarayed
* 1964: Amir El Dahaa

## Referències

* ↑ .com/name/nm0015167/ Fitxa de Neima Akef The Internet Movie Database (anglès)
* ↑ Abdi, Nidam «Neima Akef». Libération, 2009.
* ↑ «Las grandes bailarinas de danza del vientre» (en castellà). Belly Dance. [Consulta: 18 agost 2022].
* ↑ Del Regno, Stéphanie. Le chant des Eve la danse des Adam : ou L'histoire du chant et de la danse dans l'humanité (en francès). Toulouse: Vallée heureuse agence Edifolia, 2018. ISBN 978-2-36696-012-9.

## Vegeu també

* Badia Masabni
* Tahia Carioca
* Farida Fahmi
* Samia Gamal
# Musaranya negra

La musaranya negra (Suncus ater) només es troba al Mont Kinabalu, a l'estat malaisi de Sabah (illa de Borneo).
Es veu amenaçada d'extinció per la pèrdua del seu hàbitat natural.

## Referències

* Fordham et al. (2006). Suncus ater. Llista Vermella de la UICN, Unió Internacional per a la Conservació de la Natura, 2006. Consultat el 21 desembre 2007 (en anglès).
# Musaranya petita de Zimbàbue

La musaranya petita de Zimbàbue (Crocidura silacea) és una espècie de mamífer de la família de les musaranyes (Soricidae). que viu a Moçambic, Sud-àfrica, Eswatini, Zimbàbue i, possiblement també, Angola, Botswana, Lesotho, Malawi i Zàmbia.

## Referències

* ↑ The Taxonomicon (anglès)
* ↑ Cassola, F. (2016). "Crocidura silacea (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Bibliografia

* Heim de Balsac, H. i Meester, J., 1977. Order Insectivora. A: J. Meester i H. W. Setzer (editors), The Mammals of Africa: An Identification Manual, pàg. 1–29. Smithsonian Institution Press, Washington DC, Estats Units
* Hutterer, R., 2005. Order Soricomorpha. A: D. E. Wilson i D. M. Reeder (editors), Mammal Species of the World, p. 220-311. Johns Hopkins University Press, Baltimore, Maryland (Estats Units)
* Skinner, J. D. i Chimimba, C. T., 2005. The mammals of southern Africa subregion. Cambridge University Press, Cambridge, Gran Bretanya
* Wilson D. E.; Reeder D. M. (editors). Mammal Species of the World. A Taxonomic and Geographic Reference (en anglès). 3a edició. Washington: Smithsonian Institution Press, 2005. ISBN 978-0801882210.

## Enllaços externs

* uBio (anglès)
# Natural Bridge (Alabama)

Natural Bridge és una població dels Estats Units a l'estat d'Alabama. Segons el cens del 2000 tenia 28 habitants.

## Demografia

Segons el cens del 2000, Natural Bridge tenia 28 habitants, 11 habitatges, i 7 famílies. La densitat de població era de 25,7 habitants/km².
Dels 11 habitatges en un 27,3% hi vivien nens de menys de 18 anys, en un 45,5% hi vivien parelles casades, en un 27,3% dones solteres, i en un 27,3% no eren unitats familiars. En el 27,3% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,75.
Per edats la població es repartia de la següent manera: un 25% tenia menys de 18 anys, un 7,1% entre 18 i 24, un 28,6% entre 25 i 44, un 21,4% de 45 a 60 i un 17,9% 65 anys o més.
L'edat mediana era de 40 anys. Per cada 100 dones hi havia 75 homes. Per cada 100 dones de 18 o més anys hi havia 61,5 homes.
La renda mediana per habitatge era d'11.875 $ i la renda mediana per família de 10.625 $. Els homes tenien una renda mediana de 21.250 $ mentre que les dones 13.750 $. La renda per capita de la població era de 4.619 $. Aproximadament el 63,6% de les famílies i el 62,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Natural Bridge (Nova York)

Natural Bridge és una concentració de població designada pel cens dels Estats Units a l'estat de Nova York. Segons el cens del 2000 tenia 392 habitants.

## Demografia

Segons el cens del 2000, Natural Bridge tenia 392 habitants, 145 habitatges, i 100 famílies. La densitat de població era de 108,9 habitants per km².
Dels 145 habitatges en un 36,6% hi vivien nens de menys de 18 anys, en un 49% hi vivien parelles casades, en un 15,2% dones solteres, i en un 31% no eren unitats familiars. En el 22,1% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,03.
Per edats la població es repartia de la següent manera: un 29,6% tenia menys de 18 anys, un 6,4% entre 18 i 24, un 30,9% entre 25 i 44, un 23,2% de 45 a 60 i un 9,9% 65 anys o més.
L'edat mediana era de 34 anys. Per cada 100 dones de 18 o més anys hi havia 93 homes.
La renda mediana per habitatge era de 26.838 $ i la renda mediana per família de 25.662 $. Els homes tenien una renda mediana de 18.571 $ mentre que les dones 15.536 $. La renda per capita de la població era de 10.349 $. Entorn del 20,4% de les famílies i el 26,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Natural Bridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 25 agost 2010].
* ↑ «Geographic Comparison Table- Natural Bridge». American Fact Finder. Oficina del Cens dels Estats Units, 12-01-2010.
# Natural Language Toolkit

El Natural Language Toolkit o més comunament NLTK, és un conjunt de biblioteques i programes per processament de llenguatge natural simbòlic i estadístics (PLN) per al llenguatge de programació Python. NLTK inclou demostracions gràfiques i dades de mostra. S'acompanya d'un llibre que explica els conceptes subjacents a les tasques de processament del llenguatge compatibles amb el kit d'eines, a més d'un conjunt d'exemples. NLTK té com a objectiu donar suport a la investigació i l'ensenyament en PNL o àrees relacionades, inclosa la lingüística empírica, ciència cognitiva, intel·ligència artificial, recuperació d'informació, i l'aprenentatge automàtic. NLTK s'ha utilitzat amb èxit com a eina d'ensenyament, com una eina d'estudi individual, i com a plataforma per als sistemes de recerca de prototips i construcció.

## Referències

* ↑ Bird, Steven; Ewan Klein; Edward Loper. Natural Language Processing with Python. O'Reilly Media, 2009. ISBN 0-596-51649-5.
* ↑ Perkins, Jacob. Python Text Processing with NLTK 2.0 Cookbook. Packt Publishing, 2010. ISBN 1849513600.
* ↑ Multidisciplinary instruction with the Natural Language Toolkit, 2008.

## Enllaços externs

* Natural Language Toolkit - Lloc web oficial
* Natural Language Toolkit a Github
* NLTK Presentation at Baypiggies User Group a YouTube. Presentat al campus de Google el 12 de juny de 2007.
# Neotoma nelsoni

Neotoma nelsoni és una espècie de mamífer rosegador de la família dels cricètids. És endèmica dels vessants volcànics orientals del Pic d'Orizaba i el Cofre de Perote (Mèxic). Els seus hàbitats naturals són els matollars xeròfils, els boscos de pins i roures, les selves nebuloses i les selves tropicals situades a congostos profunds. Està amenaçada per la transformació del seu medi per a usos agrícoles.
L'espècie fou anomenada en honor del naturalista i etnòleg estatunidenc Edward William Nelson.

## Referències

* ↑ Álvarez-Castañeda, S. T.; Castro-Arellano, I. Neotoma nelsoni. UICN 2008. Llista Vermella d'espècies amenaçades de la UICN, edició 2008, consultada el 17 juliol 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 290. ISBN 978-0801893049.